རྣམ་གྲོལ་

རྣམ་གྲོལ་ནི་སྡུག་བསྔལ་དང་ཉོན་མོངས་པའི་འཆིང་བ་ལས་གྲོལ་བའི་གནས་སྐབས་ཏེ། འདུས་མ་བྱས་ཀྱི་བདེ་བ་ཐོབ་པའི་གོ་འཕང་ལ་གོ དུང་དཀར་ཚིག་མཛོད་ཆེན་མོར་ཐར་པ་ལ་ཟེར་ཞེས་བཀོད་ཡོད། 
 ངོ་བོ། 
རྣམ་གྲོལ་ནི་འདུས་མ་བྱས་ཀྱི་བདེ་བ་སྟེ། "འདུས་བྱས་འཁོར་བའི་བདེ་བ་དང་འདུས་མ་བྱས་རྣམ་གྲོལ་གྱི་བདེ་བ་གང་ཡིན་པ་སྟེ།"འཇུ་མི་ཕམ། མདོ་སྡུད་པའི་འགྲེལ་པ་ཡུམ་གྱི་དགོངས་དོན། ལག་བྲིས། ཤོག་ངོས། 23b ཞེས་གསུངས་པ་ལྟར་རོ། །དེ་ཡང་ཉན་ཐོས་དང་རང་སངས་རྒྱས་རྣམས་ཀྱི་སྤངས་པའི་རྣམ་གྲོལ་ཞེས་པ་ལྟར། "ཉན་ཐོས་དང་རང་སངས་རྒྱས་རྣམས་ཀྱི་རྟོགས་པའི་ཤེས་རབ་དང་སྤངས་པའི་རྣམ་གྲོལ་ཀུན་ལ་མཁས་པ་བྱེད་ཅིང༌།"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་ནོར་བུ། ལྕགས་དཔར། ཤོག་ངོས། 92 ཞེས་སྤངས་པའི་ཡོན་ཏན་གྱི་ངོ་བོར་གནས་པ་ཡིན།
 དབྱེ་བ། 
ཡན་ལག་གི་སྒོ་ནས་དབྱེ་ན། རྣམ་པར་ཐར་པའི་སྒོ་གསུམ་སྟེ། "ཏིང་ངེ་འཛིན་སྟོང་པ་ཉིད་དང་མཚན་མ་མེད་པ་དང་སྨོན་པ་མེད་པ་ལ་སྤྱོད་པ།"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་ནོར་བུ། ལྕགས་དཔར། ཤོག་ངོས། 93 ཞེས་གསུངས།
 འཐོབ་ཚུལ། 
"གང་ཞིག་གི་ཚེ་བྱང་ཆུབ་སེམས་དཔའ་འགྲོ་བ་ལ་བྱམས་པ་ཆེན་པོས་རྒྱུན་དུ་རྗེས་སུ་འབྲེལ་བར་བྱས་ནས་ཏིང་ངེ་འཛིན་སྟོང་པ་ཉིད་དང་མཚན་མ་མེད་པ་དང་སྨོན་པ་མེད་པ་ལ་སྤྱོད་པ་དེ་ནི་མཐའ་གཉིས་དང་བྲལ་བས་ཞི་བ་མྱ་ངན་ལས་འདས་པ་ཐོབ་པར་འགྱུར་རོ། །"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་ནོར་བུ། ལྕགས་དཔར། ཤོག་ངོས། 93
ལུང་ཁུངས།